ai4bharat/Pralekha huggingface dataset:
पंतप्रधान कार्यालय
एक्झाम वॉरियर्स या पुस्तकातील 'तुमची परीक्षा, तुमच्या पद्धती-तुमची स्वतःची शैली निवडा' या शीर्षकाखालील संक्षिप्त उतारा पंतप्रधानांनी केला सामायिक
परीक्षेची तयारी कशाप्रकारे करतात हे सांगण्याचे विद्यार्थ्यांना केले आवाहन
पंतप्रधान नरेंद्र मोदी यांनी, एक्झाम वॉरियर्स या पुस्तकातील 'तुमची परीक्षा, तुमच्या पद्धती-तुमची स्वतःची शैली निवडा' या शीर्षकाखालील एक संक्षिप्त उतारा सामायिक केला आहे आणि परीक्षेची तयारी कशाप्रकारे करत आहात हे सांगण्याचे आवाहन त्यांनी विद्यार्थ्यांना केले आहे.
एका ट्विटमध्ये पंतप्रधान म्हणाले;
"#एक्झामवॉरियर्स या पुस्तकात, एक मंत्र आहे, 'तुमची परीक्षा, तुमच्या पद्धती - तुमची स्वतःची शैली निवडा.'
#परीक्षापेचर्चा काही दिवसांवर आली आहे, मी तुम्हा सर्वांना आवाहन करतो की, तुम्ही परीक्षेची तयारी कशाप्रकारे करता ते यामधील रंजक अनुभवांसह सामायिक करा. हे आपल्या परीक्षा योद्ध्यांना नक्कीच प्रेरित करेल."
पंतप्रधान कार्यालय
श्री संस्थान गोकर्ण पर्तगाळि जीवोत्तम मठाचे श्रीमद विद्याधिराज तीर्थ श्रीपाद वडेर स्वामीजींच्या निधनाबाबत पंतप्रधानांनी केला शोक व्यक्त
नवी दिल्ली, 19 जुलै 2021
श्री संस्थान गोकर्ण पर्तगाळि जीवोत्तम मठाचे श्रीमद विद्याधिराज तीर्थ श्रीपाद वडेर स्वामीजी यांच्या महानिर्वाणाबाबत पंतप्रधान नरेंद्र मोदी यांनी शोक व्यक्त केला.
"श्री संस्थान गोकर्ण पर्तगाळि जीवोत्तम मठाचे श्रीमद विद्याधिराज तीर्थ श्रीपाद वडेर स्वामीजी यांच्या महानिर्वाणाचे दुःख होत आहे. समाजाप्रति निभावलेल्या विस्तृत सेवेसाठी, विशेषत: आरोग्य सेवेसाठी ते नेहमीच आठवणीत राहतील. त्यांच्या अगणित अनुयायांसाठी शोकसंदेश. ओम शांती.", असे पंतप्रधानांनी आपल्या ट्विटर संदेशात म्हटले आहे.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
संगीत आणि नृत्य आपले जीवन अधिक परिपूर्ण बनवतात, ते आपल्याला अंधकार आणि निराशा दूर करण्यात मदत करतात - उपराष्ट्रपती
संगीत आणि नृत्य साथीच्या आजारामुळे उद्भवणारी चिंता दूर करू शकतात आणि आपल्या जीवनात सुसंवाद आणू शकतात
प्राचीन काळापासून भारताला संगीत आणि नृत्याची एक वैभवशाली परंपरा आहे - उपराष्ट्रपती
परंपरा मालिका 2020- राष्ट्रीय संगीत आणि नृत्य महोत्सव ’ च्या आभासी महोत्सवाचा केला शुभारंभ
संगीत आणि नृत्य कोविड -19 महामारीमुळे उद्भवणाऱ्या चिंते पासून दिलासा देऊ शकतात असे उपराष्ट्रपती एम व्यंकय्या नायडू यांनी म्हटले आहे
नवी दिल्ली, 27 ऑक्टोबर 2020
संयुक्त राष्ट्राच्या सहकार्याने नाट्य तरंगिणी यांनी आयोजित केलेल्या 'परंपरा मालिका 2020- राष्ट्रीय संगीत आणि नृत्य महोत्सव' च्या व्हर्च्युअल महोत्सवाचे आज उद्घाटन करताना उपराष्ट्रपती म्हणाले की संगीत आणि नृत्य आपल्या जीवनात चैतन्य निर्माण करून आपले जीवन अधिक परिपूर्ण बनवतात. ते आपल्या जीवनात समरसता आणतात आणि अंधकार आणि निराशा दूर करून आपल्या आंतरिक आत्म्याला समृद्ध करतात असेही ते म्हणाले.
गेल्या 23 वर्षांपासून सातत्याने परंपरा मालिका’ आयोजित केल्याबद्दल आणि 24 व्या वर्षी अशा प्रकारच्या कठीण परिस्थितीत हे घडवून आणण्यासाठी नाविन्यपूर्ण प्रयत्नांचा अवलंब केल्याबद्दल त्यांनी नाट्य तरंगिणीचे कौतुक केले. ‘परंपरा’, एका पिढीतून दुसऱ्या पिढीपर्यंत सांस्कृतिक खजिन्याचे संक्रमण असल्याचे त्यांनी नमूद केले.
नायडू म्हणाले की हा नृत्य आणि संगीत महोत्सव साजरा करण्यासाठी यापेक्षा चांगला काळ कधीच नव्हता कारण लॉकडाऊन, आर्थिक मंदी आणि साथीच्या आजारामुळे सामाजिक सुसंवादाचा अभावामुळे सामान्य जीवन प्रभावित झाले आहे.
या महोत्सवाचे आयोजन आज जागतिक दृक्श्राव्य वारसा दिनानिमित्त होत असल्याचे त्यांनी सांगितले.
सामवेद आणि भरतमुनींच्या नाट्यशास्त्राचा उल्लेख करताना उपराष्ट्रपती म्हणाले की, संगीत आणि नृत्य ही भारताची वैभवशाली परंपरा आहे. ते म्हणाले की, नृत्य, संगीत आणि नाटकांचे भारतातील विविध कला आमचे समान सभ्य तत्वज्ञान आणि सुसंवाद, ऐक्य आणि एकता यासारख्या मूल्यांचे प्रतिनिधित्व करतात. भक्ती, अध्यात्म यावरही विशेष लक्ष केंद्रित केले आहे आणि नऊ ‘राशी ’ मानवी अस्तित्वाची संपूर्ण अभिव्यक्ती आहे, असेही ते म्हणाले.
उपराष्ट्रपती म्हणाले की आपण आपल्या पारंपारिक खजिन्यांचा सतत आढावा घेऊन नूतनीकरण केले पाहिजे. परंपरा टिकवून ठेवण्यासाठी शिक्षण व्यवस्थेत या घटकांचा पद्धतशीरपणे समावेश करण्याचीही गरज त्यांनी व्यक्त केली.
परफॉर्मिंग आर्ट्सला अभ्यासक्रमाचा अनिवार्य भाग बनवल्यामुळे विद्यार्थ्यांचा आत्मविश्वास वाढेल, छुप्या कलागुणांना वाव मिळेल, आणि सर्जनशीलता वाढेल असे ते म्हणले.
सुरक्षित आणि हरित गृह भविष्यातील पिढ्यांपर्यंत पोहोचवणे आपले कर्तव्य आहे यावर भर देताना नायडू म्हणाले की भारतीय संस्कृती आणि सभ्य संस्कारांनी निसर्ग आणि सर्व सजीव वस्तूंसह सुसंवादी सह-अस्तित्वाचे महत्त्व नेहमीच स्पष्ट केले आहे. प्राचीन काळापासून आपल्या संस्कृतीत निसर्गाबद्दल आदर आहे आणि पर्यावरणाला अनुकूल प्रवृत्ती जोपासत आहे असेही ते म्हणाले.
सार्वजनिक-खाजगी-भागीदारी ही काळाची गरज असल्याचे सांगत उपराष्ट्रपतींनी सर्व उद्योग नेत्यांनी कला, संस्कृती आणि क्रीडा यांना प्रोत्साहन द्यावे आणि चांगल्या भविष्यासाठी भारताची नवीन पिढी सुसज्ज करावी असे आवाहन केले.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
मंत्रिमंडळ
भारतातर्फे श्रीलंकेत कोलंबो येथे बिमस्टेक टेक्नॉलॉजी ट्रान्सफर सेंटर स्थापन करण्यासाठीच्या सहकार्य कराराला केंद्रीय मंत्रिमंडळाची मंजुरी
नवी दिल्ली, 14 जून 2022
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत बंगालचा उपसागर इनीशी ए टी व अंतर्गत मल्टी सेकटोरल टेक्निकल अँड इकॉनॉमिक को ऑपरेशन  टेक्नॉलॉजी ट्रान्सफर सेंटर म्हणजे तंत्रज्ञान हस्तांतरण केंद्र स्थापन करण्यास मंजुरी देण्यात आली आहे. 30 मार्च 2022 रोजी कोलंबो येथे झालेल्या पाचव्या बिमस्टेक शिखर परिषदेत बिमस्टेक सदस्य देशांनी यावर स्वाक्षऱ्या केल्या होत्या.
बिमस्टेक सदस्य देशांमध्ये तंत्रज्ञानांचे आदान प्रदान होण्यासाठी टी टी एफ इतर बाबींसह मुख्यत्वेजैव तंत्रज्ञान,नॅनो तंत्रज्ञान, माहिती आणि प्रसारण तंत्रज्ञान, अवकाश तंत्रज्ञान ऍप्लिकेशन्स, कृषी तंत्रज्ञान, अन्न प्रक्रिया तंत्रज्ञान, औषध निर्मिती तंत्रज्ञान स्वयंचलन, नवीन आणि नवीकरणीय ऊर्जा तंत्रज्ञान स्वयंचलन, समुद्रविज्ञान, अणु तंत्रज्ञान ऍप्लिकेशन्स, ई कचरा आणि घनकचरा व्यवस्थापन तंत्रज्ञान, आरोग्य तंत्रज्ञान, आपत्ती जोखीम कमी करण्यासाठी आणि हवामान बदलाला सामोरे जाण्यासाठी वापरता येणारे तंत्रज्ञान, अशा प्राधान्य क्षेत्रांमध्ये सुगमता आणेल
टी टी एफ मध्ये एक संचालक मंडळ असेल आणि टी टी एफच्या कामकाजावर या संचालक मंडळाचे नियंत्रण असेल. संचालक मंडळात प्रत्येक सदस्य देशाच्या एका प्रतिनिधीचा समावेश असेल.
बिमस्टेक टी टी एफ चे अपेक्षित परिणाम :
- बिमस्टेक देशांकडे उपलब्ध तंत्रज्ञानाची डेटाबँक
- तंत्रज्ञान देवाण घेवाण व्यवस्थापन, मानके, मान्यता, मेट्रोलॉजी , परीक्षण आणि कॅलिब्रेशन सुविधा या क्षेत्रांमध्ये सुयोग्य कार्य करण्याबाबत माहितीचा साठा
- क्षमता उभारणी, अनुभवांची देवाणघेवाण आणि विकासाबाबत सुयोग्य पद्धती
- बिमस्टेक देशांमध्ये तंत्रज्ञानांचे आदान प्रदान आणि वापरR.Aghor/N.Mathure/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
भारताच्या नोंदणीकृत भौगोलिक मानांकनांच्या  संख्येत भर, ही संख्या 432 वर पोहोचली
आसामचा प्रसिद्ध गामोसा, तेलंगणाचा तंदूर रेडग्राम, लडाखचा रक्तसेकार्पो जर्दाळू, महाराष्ट्राचा अलिबाग पांढरा कांदा यांना मिळाला जीआय टॅग
वैविध्यपूर्ण संस्कृती असलेला भारत हा अनेक पिढ्यांनी प्रभुत्व मिळवलेल्या विविध कला आणि हस्तकलांचं माहेरघर आहे. भारतातल्या विविध राज्यांमधील उत्पादनांनी भारताकडे असलेल्या भौगोलिक मानांकनांच्या  संख्येत भर घातली आहे. आसामचा प्रसिद्ध गामोसा, तेलंगणचा तंदूर रेडग्राम, लडाखचा रक्तसेकार्पो जर्दाळू, महाराष्ट्राचा अलिबागचा पांढरा कांदा या उत्पादनांना प्रतिष्ठेचा जीआय टॅग देण्यात आला आहे. यासह भारताकडे असलेल्या जीआय टॅगची एकूण संख्या 432 वर पोहोचली आहे. कर्नाटक, तामिळनाडू, उत्तर प्रदेश, कर्नाटक आणि केरळ या राज्यांकडे सर्वात जास्त जीआय टॅग आहेत.
डीपीआयआयटी द्वारे विविध भागधारकांच्या सहकार्याने अनेक उपक्रम हाती घेण्यात आले असून, यामध्ये वैशिष्ट्यपूर्ण जीआय उत्पादनांच्या माध्यमातून भारतीय परंपरा, संस्कृती आणि औद्योगिक उपक्रम एकाच ठिकाणी प्रदर्शित करण्यात आले आहेत:
नवी दिल्लीमध्ये आयटीपीओ येथे पाच दिवस  जीआय पॅव्हेलियन , ग्रेटर नोएडा येथे इंडिया एक्स्पो सेंटर एंड मार्ट येथे इंडिया जीआय  आयोजित करण्यात आले. व्यापार सुविधा केंद्र, वाराणसी येथे साप्ताहिक जीआय महोत्सव  आयोजित करण्यात आला.
आयटीपीओ ने 14 ते 27 नोव्हेंबर 2022 दरम्यान प्रगती मैदान, नवी दिल्ली येथे आयोजित केलेल्या आयआयटीएफ 2022 मध्ये एक विशेष जीआय पॅव्हेलियन उभारण्यात आला होता.
देशात विविध संस्कृतीच्या समाजांच्या परस्पर उभारणीला चालना देत, अशा उपक्रमांमुळे राज्यांमध्ये विविध उत्पादनांच्या आदान-प्रदानाला प्रोत्साहन तर मिळेलच पण भविष्यात एक चांगला चेतनामय संस्कृतीचा समाज निर्माण करायला पाठबळ मिळेल.
सरकारने अलीकडेच, जीआय बाबत प्रचार आणि जनजागृती कार्यक्रमांवर तीन वर्षांच्या कालावधीसाठी 75 कोटी रुपयांच्या खर्चाला मंजुरी देऊन जीआय च्या प्रचाराला पाठींबा दिला आहे.
पंतप्रधान कार्यालय
तुर्कियेचे अध्यक्ष म्हणून फेरनिवड झाल्याबद्दल रस्सेप तय्यिप एर्दोआन यांचे पंतप्रधानांनी केले अभिनंदन
पंतप्रधान नरेंद्र मोदी यांनी रस्सेप तय्यिप एर्दोआन यांची तुर्कियेचे अध्यक्ष म्हणून फेरनिवड झाल्याबद्दल अभिनंदन केले आहे.
एका ट्वीटमध्ये पंतप्रधान म्हणाले;
"तुर्कियेचे अध्यक्ष म्हणून फेरनिवड झाल्याबद्दल @RTErdogan यांचे अभिनंदन! आगामी काळात जागतिक मुद्यांवर आपले द्विपक्षीय संबंध आणि सहकार्य वृद्धिंगत होत राहील असा मला विश्वास आहे."
नागरी उड्डाण मंत्रालय
हवाई वाहतूक क्षेत्रातील सुधारणा
येत्या 4-5 वर्षांमध्ये हवाई वाहतूक क्षेत्रातील वाढ व विकासासाठी 25000 कोटी खर्च करण्यात येणार
देशभरात 21 हरित विमानतळांना तत्वतः मान्यता
नवी दिल्ली, 4 ऑगस्ट 2021
नागरी हवाई उड्डाण क्षेत्रात सर्वोत्कृष्ट पायाभूत सुविधा व इतर सोयीच्या माध्यमातून या क्षेत्राचा कायापालट करण्याच्या हेतूने सरकारने अनेक उपाययोजना केल्या आहेत.
- विकासाचे लक्ष्य गाठण्याच्या उद्देशाने सध्यांच्या विमानतळांचा विस्तार आणि सुधारणा, नवीन विमानतळांची उभारणी, सध्याच्या धावपट्टयांचा विस्तार वा सुधार त्यांचप्रमाणे एप्रॉन्स, हवाईतळ दिशादर्शक सेवा, कन्ट्रोल टॉवर्स, तांत्रिक ब्लॉक्स अश्या हवाईवाहतूकीशी संबधित घटकांमध्ये सुधारणा करण्यासाठी पुढील चार पाच वर्षांमध्ये 25,000 कोटी रुपये खर्चाच्या अनेक विकासयोजना भारतीय विमानतळ विकास प्राधिकरणाने हाती घेतल्या आहेत.
- देशभरात 21 हरितपट्ट्यातील हवाईतळ उभारण्यास केंद्रसरकारने तत्वतः मान्यता दिली आहे. आतापर्यंत महाराष्ट्रात शिर्डी, पश्चिम बंगालमध्ये दुर्गापूर, सिक्कीममधील पैकॉंग, केरळमध्ये कुन्नुर, आंध्रप्रदेशात ओर्वाकल व कर्नाटकात कलबुर्गी या सहा ठिकाणी असे हरितपट्ट्यातील विमानतळ कार्यान्वित झाले आहेत.
- सध्याच्या व नवीन विमानतळांसाठी खाजगी-सरकारी भागीदारी तत्वावर खाजगी गुंतवणूकीला प्रोत्साहन
- विभागीय जोडणी योजना ) च्या उडे देश का आम नागरीक म्हणजेच उडान योजनेअंतर्गत 27 जुलै 2021 रोजी 359 हवाईमार्ग सुरु करण्यात आले. या मार्गांनी दोन वॉटर एअरोड्रोम व 5 हेलिकॉप्टरसहित, 59 फारशे वापरात नसलेले वा अजिबात वापरात नसलेले हवाईतळ वापरात आणले गेले.
- योग्य हवाईमार्ग व्यवस्थापन, छोटे हवाईमार्ग व कमी इंधनवापर हे साध्य करण्यासाठी भारतीय हवाईहद्दीतील हवाईमार्ग हे भारतीय हवाईदलाच्या समन्वयाने काढले जातात.
- एअर बबल व्यवस्थापनाच्या मदतीने, आंतरराष्ट्रीय क्षेत्रात आपल्या हवाई वाहतूक कंपन्यांना सुगोग्य व बरोबरीची वागणूक मिळवण्यासाठी प्रयत्न
- विविध धोरणात्मक योजनांद्वारे देशातील हवाई वाहतूक कंपन्यांमध्ये जागतिक दर्ज्याची स्पर्धात्मकता आणण्यासाठी सरकारचे सहकार्य
- आधुनिक आरामदायक विमाने विकत घेण्यासाठी कंपन्यांना सरकारचे सहाय्य, विस्तारा हवाईवाहतूक कंपनीने दोन भव्य विमाने घेतली.
हवाईवाहतूक मंत्रालयाचे राज्यमंत्री वि.के.सिंग यांनी आज राज्यसभेत लेखी उत्तराद्वारे ही माहिती दिली.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
सांस्कृतिक मंत्रालय
स्वातंत्र्याच्या ‘अमृत महोत्सव’चा पंतप्रधान उद्या करणार आरंभ आणि अहमदाबादमधल्या साबरमती आश्रमातून निघणाऱ्या पदयात्रेला दाखवणार झेंडा : सांस्कृतिक मंत्री
नवी दिल्ली, 11 मार्च 2021
स्वातंत्र्याच्या ‘अमृत महोत्सव’चा प्रारंभ पंतप्रधान नरेंद्र मोदी उद्या करणार असून अहमदाबादमधल्या साबरमती आश्रमातून निघणाऱ्या पदयात्रेला ते झेंडा दाखवणार आहेत, अशी माहिती सांस्कृतिक आणि पर्यटन राज्यमंत्री प्रहलाद सिंह पटेल यांनी दिली आहे. ते आज पत्रकार परिषदेत बोलत होते. सरकारने 12 मार्च 2021 ते 15 ऑगस्ट 2022 पर्यंत भारताच्या स्वातंत्र्याचा 75 वा वर्धापनदिन 'आज़ादी का अमृत महोत्सव'  म्हणून साजरा करण्यासाठी अनेक कार्यक्रमांचे आयोजन करण्याचा निर्णय घेतला आहे, असे त्यांनी यावेळी सांगितले.राज्य सरकारे आणि केंद्रशासित प्रदेशही 12 मार्च, 2021 ला कार्यक्रम आयोजित करणार असल्याचे ते म्हणाले.
महात्मा गांधी यांनी 81 व्यक्तीसोबत 12 मार्च ते 6 एप्रिल 1930 या कालावधीत प्रसिद्ध दांडी पदयात्रा काढली होती. पंतप्रधान उद्या पदयात्रेला झेंडा दाखवणार असून ती साबरमती आश्रम, अहमदाबाद ते नवसारी इथल्या दांडीपर्यंत 241 मैलांचा प्रवास करणार आहे. 25 दिवस चालणाऱ्या या यात्रेचा समारोप 5 एप्रिल 2021 रोजी होईल. 81 व्यक्ती पदयात्रेमध्ये सहभागी होतील आणि दांडीच्या मार्गावर लोकांचे विविध गटही यात सहभागी होतील, असे पटेल यांनी सांगितले.
पदयात्रेच्या 75 किलोमीटरच्या पहिल्या टप्प्याचे नेतृत्व आपण स्वत: करणार असल्याचेही पटेल यांनी जाहीर केले.
स्वातंत्र्याचा 75 वा वर्धापन दिन अमृत महोत्सव म्हणून साजरा करण्याचा निर्णय सरकारने घेतला आहे. 15 ऑगस्ट 2022 पर्यंत येत्या 75 आठवड्यात साप्ताहिक कार्यक्रमांचे आयोजन केले जाईल, असे त्यांनी सांगितले. प्रत्येक आठवड्यात कार्यक्रम आयोजित केला जाईल. या महोत्सवात सर्व नागरिकांना त्यांच्या आवडीनुसार सहभाग घेता यावा, यासाठी विविध कार्यक्रमांचे आयोजन करण्याकरिता सांस्कृतिक मंत्रालय साहाय्य करणार आहे.
M.Chopade/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 464
राष्ट्रपती कार्यालय
स्लोव्हेनिया दौऱ्याच्या अखेरच्या दिवशी तिथल्या भारतीय समुदायाला राष्ट्रपतींनी केले संबोधित
नवी दिल्ली, 17 सप्टेंबर 2019
राष्ट्रपती रामनाथ कोविंद यांनी आपल्या स्लोव्हेनिया दौऱ्याच्या अखेरच्या दिवशी, राजधानी लुबियाना येथे भारतीय समुदायाला संबोधित केले. नवभारत घडवण्याच्या प्रयत्नात सहभागी होण्याचे आवाहन त्यांनी भारतीय समुदायाला केले. भारतावरच्या प्रेमासाठी त्यांनी फ्रेंडस ऑफ इंडियाचे कौतुक केले.
राष्ट्रपतींनी 16 सप्टेंबर रोजी लुबियान येथे भारत-स्लोव्हेनिया व्यापार मंचाला संबोधित केले.
B.Gokhale/S.Kakade/P.Kor
(Visitor Counter : 83
पंतप्रधान कार्यालय
पंतप्रधानांची आज त्यांच्या निवासस्थानी शीख प्रतिनिधीमंडळासमवेत भेट
प्रतिनिधीमंडळाने पंतप्रधानांच्या वाढदिवसानिमित्त ‘अखंड पाठ’आयोजित केलेल्या गुरुद्वारा श्री बाला साहिब जी कडून आलेला प्रसाद आणि आशीर्वाद दिले.
पगडी बांधून आणि सिरोपा देऊन प्रतिनिधीमंडळाकडून पंतप्रधानांचा सत्कार
शिख समुदायाच्या सन्मान आणि कल्याणासाठी पंतप्रधानांच्या पथदर्शी उपक्रमाबद्दल प्रतिनिधीमंडळाने व्यक्त केली कृतज्ञता
नवी दिल्ली, 19 सप्टेंबर 2022
पंतप्रधान नरेंद्र मोदी यांनी आज त्यांच्या 7 लोककल्याण मार्ग येथील निवासस्थानी शीख प्रतिनिधीमंडळाची भेट घेतली.
दिल्लीतील गुरुद्वारा श्री बाला साहिब जी यांनी पंतप्रधानांच्या वाढदिवसानिमित्त ‘अखंड पाठ’ आयोजित केला होता. 15 सप्टेंबर रोजी प्रारंभ झालेल्या 'अखंड पाठाची' 17 सप्टेंबर रोजी पंतप्रधानांच्या वाढदिवसाच्या दिवशी सांगता झाली. शीख प्रतिनिधीमंडळाने पंतप्रधानांची भेट घेऊन गुरुद्वारातून आणलेला प्रसाद आणि आशीर्वाद दिले.
भेटीदरम्यान शीख प्रतिनिधीमंडळाने पगडी बांधून आणि सिरोपा देऊन पंतप्रधानांचा सत्कार केला. पंतप्रधानांच्या दीर्घायुष्यासाठी आणि उत्तम आरोग्यासाठी प्रार्थनाही करण्यात आली. शीख समुदायाच्या सन्मानासाठी आणि कल्याणासाठी पंतप्रधानांच्या पथदर्शी उपक्रमाबद्दल प्रतिनिधीमंडळाने पंतप्रधानांचे आभार मानले. 26 डिसेंबरला “वीर बाल दिवस” म्हणून घोषित करणे, कर्तारपूर साहिब कॉरिडॉर पुन्हा सुरू करणे, गुरुद्वारांद्वारे चालवल्या जाणाऱ्या लंगरवरील जीएसटी हटवणे, अफगाणिस्तानातून गुरु ग्रंथसाहिबच्या प्रती भारतात पोहोचणे सुनिश्चित करणे यासह पंतप्रधानांनी केलेल्या अनेक प्रयत्नांना त्यांनी उजाळा दिला.
शीख प्रतिनिधीमंडळात अखिल भारतीय केंद्रीय गुरु सिंग सभेचे अध्यक्ष तरविंदर सिंग मारवाह; अखिल भारतीय केंद्रीय गुरु सिंग सभेचे कार्याध्यक्ष वीर सिंग; केंद्रीय गुरु सिंग सभेचे दिल्ली प्रमुख नवीन सिंग भंडारी; टिळकनगरच्या गुरुद्वारा सिंग सभेचे अध्यक्ष हरबंस सिंग आणि गुरुद्वारा सिंग सभेचे मुख्य ग्रंथी राजिंदर सिंग यांचा समावेश होता.R.Aghor/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
इंडियन पॅनोरमा कथाबाह्य चित्रपटांच्या दिग्दर्शकांची या चित्रपटांचे महत्व आणि आव्हाने या विषयी चर्चा
मुलांमधल्या ऊर्जेला पडद्यावर वाव आणि दिशा मिळते – राजदीप पॉल दिग्दर्शक ‘मलई’
पणजी, 23 नोव्हेंबर 2018
49 व्या भारतीय आंतरराष्ट्रीय चित्रपट महोत्सवात इंडियन पॅनोरमा या विभागात दाखवल्या जाणाऱ्या तीन कथाबाह्य चित्रपटांच्या दिग्दर्शकांनी काल पत्रपरिषदेत आपल्या चित्रपट निर्मितीच्या अनुभवांविषयी उपस्थितांशी संवाद साधला.
‘मलई’ या ऊरीया चित्रपटाचे दिग्दर्शक राजदीप पॉल यांनी या चित्रपटात मुलांबरोबर काम करतांना आलेले अनुभव सांगितले. मुलांमधल्या प्रचंड ऊर्जेला या क्षेत्रात दिशा आणि गती मिळते. चित्रपटाचे कथानक त्यांना समजले की ते स्वत:च त्यांचे संवाद तयार करतात, त्यामुळे त्यांच्याकडूनच बरच काही शिकण्यासारखे असते, असे पॉल म्हणाले.
‘मलई’ चित्रपटात दुर्गम भागातल्या एका मुलाची कथा चित्रित करण्यात आली आहे. या चित्रपटाच्या समन्वयक शर्मिष्ठा मैती यांनी देखिल आपले अनुभव यावेळी सांगितले. लग्नाच्या वरातीत डोक्यावरुन मोठे दिवे वाहून नेणाऱ्या समुदायाची ओळख या चित्रपटातून प्रेक्षकांना होते.
‘पॅम्प्लेट’ या मराठी चित्रपटाचे दिग्दर्शक शेखर रणखांबे यांनीही मुलांसोबत चित्रपट निर्मिती करतांना आलेले अनुभव पत्रकारांना सांगितले. बाल कलाकार अत्यंत प्रामाणिकपणे आणि उत्साहाने काम करतात, त्यामुळे त्यांच्या सोबत काम करतांना विशेष आनंद मिळतो, असे ते म्हणाले. या चित्रपटात एक छोटा मुलगा धार्मिक विषयाबाबतचे पत्रक वाचतो, या पत्रकाच्या प्रति करुन वाटल्या नाहीत तर त्याच्या आयुष्यात संकट येईल, असे त्यात लिहिले असते. या पत्रकावर विश्वास ठेऊन त्याबद्दल निर्माण झालेल्या भितीचे आणि बाल मनावर होणाऱ्या परिणामांचे वर्णन या चित्रपटात आहे.
‘जिमो – क्विन ऑफ माऊंटन्स’ या वन्यजीव माहितीपटाच्या सहदिग्दर्शिका डोएल त्रिवेदी यांनी लडाख या बर्फाळ प्रदेशातल्या बिबट्यावर हा माहितीपट बनवला आहे. हवामान बदलामुळे या स्नो लेपर्डच्या वास्तव्यावर झालेले विपरित परिणाम आणि या प्राण्याचा अस्तित्वासाठी संघर्ष या माहितीपटात दाखवण्यात आला आहे.
दिग्दर्शक गौतम पांडे यांनीही वन्यजीव माहितीपट आणि लघुपट चित्रिकरणाचे विविध अनुभव यावेळी सांगितले.
मोठ्या चित्रपटांप्रमाणेच लघुपटांनाही मल्टीप्लेक्स किंवा इतर चित्रपटगृहांमधे प्रदर्शित करणे शक्य आहे का? असे विचारले असता, यासाठी सरकारच्या पाठिंब्याची गरज आहे, असे मत सर्व दिग्दर्शकांनी व्यक्त केले.
B. Gokhale/R.Aghor/D. Rane
(Visitor Counter : 83
पंतप्रधान कार्यालय
पंतप्रधान नरेंद्र मोदी यांचे सिडनी इथे व्यावसायिकांच्या गोलमेज परिषदेत संबोधन
नवी दिल्ली, 24 मे 2023
पंतप्रधान नरेंद्र मोदी यांनी सिडनी इथे ऑस्ट्रेलियातील प्रमुख कंपन्यांच्या कार्यकारी प्रमुखांच्या गोलमेज परिषदेला संबोधित केले. या बैठकीला, पोलाद, बँकिंग, ऊर्जा, खनिज आणि माहिती तंत्रज्ञान अशा विविध क्षेत्रातील कंपन्यांचे प्रमुख उपस्थित होते. तसेच, ऑस्ट्रेलियातील आघाडीच्या विद्यापीठांचे कुलगुरु देखील या बैठकीला उपस्थित होते.
देशात, आर्थिक वृद्धीला पाठबळ देण्यासाठी आणि उद्योग स्नेही वातावरण निर्मितीसाठी करण्यात आलेल्या आर्थिक सुधारणा आणि उपक्रम यावेळी, पंतप्रधान मोदी यांनी अधोरेखित केले. यात, पायाभूत दळणवळण सुविधा एकमेकांशी जोडण्यासाठीचे मिशन गती शक्ती अभियान, जन धन आधार मोबाईल त्रिसूत्री , राष्ट्रीय शैक्षणिक धोरण, हायड्रोजन मिशन 2050, पीएलआय योजना, अवकाश आणि भू-अवकाश क्षेत्रे खाजगी गुंतवणूकीसाठी खुली करणे, वैद्यकीय उपकरणांच्या उत्पादनासाठी नवे धोरण, आयुष्मान भारत आरोग्य विमा योजना इत्यादीची माहिती दिली.
पायाभूत सुविधा, ज्यात, डिजिटल पायाभूत सुविधासह पायाभूत क्षेत्र , माहिती तंत्रज्ञान, फीन-टेक, टेलिकॉम, सेमीकंडक्टर, अवकाश, अक्षय ऊर्जा, हरित हायड्रोजन, शिक्षण, औषधनिर्माण, आरोग्यसेवा, वस्त्रोद्योग, कृषी आणि अन्नप्रक्रिया क्षेत्रांमध्ये भारताने गुंतवणुकीच्या संधी खुल्या केल्या असून, सर्व कंपन्यांनी त्याचा लाभ घेण्याचे आमंत्रण पंतप्रधानांनी दिले.
या सर्व क्षेत्रातील कंपन्यांनी भारतातील त्यांच्या समकक्ष कंपन्यांशी परस्पर लाभदायक अशी भागीदारी करावी, यासाठी पंतप्रधानांनी त्यांना प्रोत्साहन दिले.
ज्या मुख्य कार्यकारी अधिकाऱ्यांनी या गोलमेज बैठकीत भाग घेतला, त्यांची नावे खालीलप्रमाणे :
|
|
S. No.
|
|
COMPANY
|
|
EXECUTIVE
|
|
1.
|
|
Commonwealth Bank of Australia
|
|
Mr. Matt Comyn, President and CEO
|
|
2.
|
|
Rio Tinto
|
|
Ms. Kellie Parker, CEO
|
|
3.
|
|
National Australia Bank
|
|
Mr. Philip Chronican, Chairman and Non-Executive Director
|
|
4.
|
|
Australian Industry Bank
|
|
Mr. Innes Willox, CEO
|
|
5.
|
|
BHP
|
|
Ms. Geraldine Slattery, President Australia
|
|
6.
|
|
Atlassian
|
|
Mr. Scott Farquhar, Co-CEO and Co-Founder
|
|
7.
|
|
University of Sydney
|
|
Prof. Mark Scott AO, Vice-Chancellor & President
|
|
8.
|
|
Orica
|
|
Mr. Sanjeev Gandhi, Managing Director and CEO
|
|
9.
|
|
Cochlear
|
|
Mr. Dig Howitt, Chair
|
|
10.
|
|
Business Council of Australia
|
|
Ms. Jennifer Westacott, CEO
|
|
11.
|
|
Wisetech
|
|
Mr. Richard White, CEO & Founder
|
|
12.
|
|
Airtrunk
|
|
Mr. Robin Khuda, Founder and CEO
|
|
13.
|
|
Entura
|
|
Ms. Tammy Chu, Managing Director
|
|
14.
|
|
Quintis Sandalwood
|
|
Mr. Richard Henfrey, CEO
|
|
15.
|
|
UNSW
|
|
Prof. Attila Brungs, Vice Chancellor and CEO
|
|
16.
|
|
Recharge Industries
|
|
Mr. Robert Fitzpatrick, CEO
|
|
17.
|
|
Universities Australia
|
|
Ms. Catriona Jackson, Chief Executive
|
|
18.
|
|
Centre for Australia-India Relations
|
|
Ms. Swati Dave, Chair, Advisory Board
|
|
19.
|
|
Navitas Group
|
|
Mr. Scott Jones, CEON.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षणमंत्री राजनाथ सिंह 12 एप्रिल रोजी नवी दिल्ली येथे संरक्षण वित्त आणि अर्थशास्त्र या विषयावरील तीन दिवसीय आंतरराष्ट्रीय परिषदेचे करणार उद्घाटन
नवी दिल्ली, 11 एप्रिल 2023
संरक्षणमंत्री राजनाथ सिंह 12 एप्रिल 2023 रोजी नवी दिल्ली येथे संरक्षण वित्त आणि अर्थशास्त्र या विषयावरील तीन दिवसीय आंतरराष्ट्रीय परिषदेचे उद्घाटन करणार आहेत. संरक्षण  मंत्रालयाने परिषदेचे आयोजन केले आहे. या माध्यमातून देशांतर्गत आणि परदेशातील सरकारी अधिकारी, दिग्गज धोरणकर्ते, शिक्षणतज्ज्ञ आणि अभ्यासकांना व्यासपीठ उपलब्ध केले जाईल. जागतिक स्तरावर निर्माण होत असलेली सुरक्षा आव्हाने आणि धोरणांच्या संदर्भात संरक्षण वित्त आणि अर्थशास्त्रावरील आपले विचार आणि अनुभव हे मान्यवर यात सामायिक करतील. या परिषदेत अमेरिका, यूके, जपान, ऑस्ट्रेलिया, श्रीलंका, बांगलादेश आणि केनिया येथील प्रतिनिधी सहभागी होणार आहेत.
सहभागींमध्ये संवाद आणि सहकार्य वाढवणे, उत्तम आर्थिक संसाधनांसह देशाच्या संरक्षण सज्जतेत योगदान देणे, संरक्षण तरतुदीची प्रभावी अंमलबजावणी करणे हा या परिषदेचा उद्देश आहे. संरक्षण वित्त आणि अर्थशास्त्र या विषयावरील जागतिक चर्चेत सहभागी होणे आणि या विषयावर शाश्वत ब्लूप्रिंट प्रस्तावित करणे हे त्याचे उद्दिष्ट आहे.
विविध देशांच्या सर्वोत्तम पद्धती, अनुभव आणि कौशल्य यांचा प्रसार करणे आणि भारताच्या संदर्भाने आंतरराष्ट्रीय मानकांनुसार प्रक्रिया संरेखित करणे हा या परिषदेमागील उद्देश आहे. संरक्षण क्षेत्राचे स्वदेशीकरण आणि आत्मनिर्भरतेसाठी सरकारचे प्रयत्न सुरु आहेत.त्यांना पाठबळ देणे आणि परिवर्तनात्मक सुधारणांना पुढे नेण्यासाठी संरक्षण वित्त आणि अर्थशास्त्राच्या क्षेत्रात परदेशी सरकारे, आंतरराष्ट्रीय संस्था आणि जागतिक नेतृत्वासोबत सहकार्य करण्याचीही याद्वारे अपेक्षा आहे.
संरक्षण वित्त आणि अर्थशास्त्र क्षेत्रातील वर्तमान आव्हाने तसेच संधी यांचा चर्चेच्या विषयांमध्ये समावेश असेल. त्यात संसाधनांचे कार्यक्षम आणि प्रभावीपणे कसे वाटप करायचे, ती कशी वापरायची आणि खर्चाच्या दृष्टीने दळणवळणाचे व्यवस्थापन कसे करावे आदी चर्चा विषय समाविष्ट असतील. जगभरातील संरक्षण खरेदीशी संबंधित वित्त आणि अर्थशास्त्राच्या विविध प्रारुप, पद्धती तसेच संरक्षण संशोधन आणि विकासातील ताज्या घडामोडी आणि नवोन्मेषावर देखील सहभागी चर्चा करतील.
याव्यतिरिक्त, संरक्षण क्षेत्रातील मनुष्यबळाच्या सर्वोत्तम व्यवस्थापन पद्धतींवर चर्चा केली जाईल.त्यात वेतन, निवृत्तीवेतन, संरक्षण कर्मचाऱ्यांचे कल्याण आणि संरक्षण परिसंस्थेतील देखरेख यंत्रणेची भूमिका तसेच कार्ये यांचा समावेश आहे.परिषदेबाबत अधिक तपशील https://cgda.nic.in/ICDFE या संकेतस्थळावर पाहता येईल.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
सहकार मंत्रालय
पंतप्रधान नरेंद्र मोदी यांच्या नेतृत्वात आणि केंद्रीय गृह आणि सहकार मंत्र्यांच्या मार्गदर्शनाखाली, सहकारी संस्थांच्या बळकटीकरणासाठी आणि त्यांना लाभार्थी आणि भागीदार अशा दोन्ही स्वरुपात इतर आर्थिक संस्थांच्या बरोबरीने आणण्यासाठी केंद्र सरकार वचनबद्ध
नागरी सहकारी बँकांना  येणाऱ्या अडचणी दूर करण्यासाठी, आरबीआय ने पीएसएल चे निर्धारित लक्ष्य पूर्ण करण्यासाठी बुलेट परतफेड योजने अंतर्गत सुवर्ण कर्जाची आर्थिक मर्यादा 2 लाख रुपयांवरून 4 लाख रुपये केली
नवी दिल्ली, 9 ऑक्टोबर 2023
पंतप्रधान नरेंद्र मोदी यांच्या नेतृत्वात आणि केंद्रीय गृह आणि सहकार मंत्र्यांच्या मार्गदर्शनाखाली, सहकारी संस्थांना बळकट करण्यासाठी आणि त्यांना लाभार्थी आणि भागीदार या दोन्ही रुपात अन्य आर्थिक संस्थांच्या बरोबरीने आणण्यासाठी केंद्र सरकार वचनबद्ध आहे.
नागरी सहकारी बँकांना  येणाऱ्या अडचणी दूर करण्यासाठी, आरबीआय ने पीएसएल अर्थात प्राधान्य क्षेत्र कर्ज संबंधीचे लक्ष्य पूर्ण करण्यासाठी नागरी सहकारी बँकांसाठी बुलेट परतफेड योजने अंतर्गत सुवर्ण कर्जाची आर्थिक मर्यादा 2 लाख रुपयांवरून 4 लाख रुपये केली आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 9